**Տեղեկանք**

**գնումների մասին ՀՀ օրենսդրությամբ խորհրդատվական ծառայությունների ձեռքբերման ընթացակարգի կազմակերպման մասին**

Ըստ գործող կարգավորումների, խորհրդատվական ծառայությունների ձեռքբերումն իրականացվում է երկփուլ մրցույթով՝ նախաորակավորման ընթացակարգի կազմակերպման միջոցով:

**Նախաորակավորման ընթացակարգ**

Նախաորակավորման ընթացակարգը կազմակերպելու նպատակով [www.procurement.am](http://www.procurement.am) հասցով գործող գնումների պաշտոնակիան տեղեկագրում հրապարակվում է հայտարարություն՝ հայերեն, ռուսերեն և անգլերեն լեզուներով: Ընթացակարգին կարող է մասնակցել ցանկացած անձ՝ անկախ ՀՀ ռեզիդենտ և ոչ ռեզիդենտ լինելու հանգամանքից:

Նախաորակավորման ընթացակարգի հայտարարությունը պարունակում է տեղեկատվություն հայտերի ներկայացման ժամկետների, վայրի, նախաորակավորված մասնակիցների ցուցակում ընդգրկվելու համար նախատեսված որակավորման չափանիշի և դրա գնահատման համար պահանջվող փաստաթղթերի մասին: Հայտերը կարող են ներկայացվել ինչպես փակ ծրարով, այնպես էլ էլեկտրոնային՝ հայերեն, ռուսերեն կամ անգլերեն լեզուներով: Անհրաժեշտության դեպքում շահագրգիռ անձինք կարող են հանձնաժողոից պահանջել և ստանալ պարզաբանումներ՝ նախաորակավորման հայտարարության վերաբերյալ:

Հայտերի ներկայացման համար սահմանվող ժամկետը չպետք է պակաս լինի 40 օրացուցային օրից:

Հանձնաժողովի որոշմամբ նախաորակավորման հայտարարությունը, բացի հրապարակումը, կարող է էլ. փսստի միջոցով տրամադրվել նաև բնագավառում գործունեություն ծավալով անձանց:

Նախաորակավորման ընթացակարգին մասնակցելու հայտերը գնահատվում են հանձնաժողովի կողմից և եթե դրանցում արձանագրվում են անհամապատասխանություններ, ապա տվյալ մասնակցին տրվում է այն շտկելու հնարավորություն:

Նախաորակավորված մասնակիցների ցուցակում ներառվում են այն մասնակիցները, որոնց հայտերը գնահատվել են հայտարարության պահանջներին համապատասանող, այդ թվում որակավորման չափանիշի մասով:

Նախաորակավորված մասնակիցների ցուցակը կազմելուց հետո հանձնաժողովը հաստատում է մրցույթի 1-ին փուլի հրավերը, որով գնման առարկայի հատկանիշները սահմանվում են որպես կատարողականի կամ գործառութային (ֆունկցիոնալ) նկարագրերի նախնական տարբերակ:

Հայտերի կարող են ներկայացնել միայն նախաորակավորված մասնակիցները:

**Մրցույթի 1-ին փուլ**

Առաջին փուլի հրավերի հիման վրա նախաորակավորված մասնակիցները թղթային կամ էլեկտրոնային եղանակով (հայերեն, ռուսերեն կամ անգլերեն) ներկայացնում են իրենց առաջարկները հրավերով ներկայացված գնման առարկայի կատարողականի կամ գործառութային (ֆունկցիոնալ) նկարագրերի վերաբերյալ (նկարագրերի առաջարկ): Մասնակիցը նկարագրերի առաջարկի հիմնավորման նպատակով առաջին փուլի հայտով կարող է ներկայացնել հիմնավորող փաստաթղթեր, տեղեկություններ, եզրակացություններ և այլ նյութեր: 1-ին փուլի հայտը չի պարունակում գնային առաջարկ: Հայտերի ներկայացման ժամկետը չպետք է պակաս լինի 40 օրացուցային օրից:

Հայտերի ներկայացման ժամկետը լրանալուց հետո հանձնաժողովը նախաորակավորված բոլոր մասնակիցներին հրավիրում է միաժամանակյա բանակցությունների: Նկարագրերի առաջարկ ներկայացրած մասնակցի հետ առանձին բանակցություններն արգելվում են: Բանակցությունների արդյունքում հաստատվում է գնման առարկայի կատարողականի կամ գործառութային (ֆունկցիոնալ) վերջնական նկարագրերը՝ բավարար ճշտությամբ` հնարավորություն տալով մասնակիցներին և պատվիրատուին ճշգրիտ ընկալել պայմանագրի առարկան:

**Մրցույթի 2-րդ փուլ**

Վերջնական նկարագրերն ունենալուց հետո հանձնաժողովի որոշմամբ հաստատվում է մրցույթի 2-րդ փուլի հրավերը, որն ուղարկվում է նախաորակավորված բոլոր մասնակիցներին: 2-րդ փուլի հայտերը ներկայացնելու համար նախատեսվող ժամկետը պետք է պակաս չլինի քսան օրացուցային օրվանից:

Հայտը ներկայացվում է թղթային եղանակով՝ փակ ծրարով (հայերեն, ռուսերեն կամ անգլերեն): Ընդ որում, գնային առաջարկը, որը պետք է դրվի նշված ծրարում, ներկայացվում է փակ` սոսնձված առանձին ծրարով:

Հայտը բացի գնային առաջարկը ներառում է նաև որակավորման չափանիշներին մասնակցի համապատասխանությունը հիմնավորող փաստաթղթերը և տեխնիկական առաջարկը:

Հայտերը բացվելուց հետո գնային առաջարկներ պարունակող ծրարները չեն բացվում:

Բացված հայտերում լավագույն տեխնիկական առաջարկ ներկայացրած մասնակցի (մասնակիցների) առաջարկը գնահատվում է առավելագույն` «100» միավորով: Լավագույն գնահատված տեխնիկական առաջարկի համեմատությամբ գնահատվում են մնացած բոլոր տեխնիկական առաջարկները:

Հրավերի նվազագույն պահանջները չբավարարող հայտերը համարվում են անբավարար և մերժվում են: Հայտերի գնահատման արդյունքների հաստատման մասին փաստաթղթով, որն ուղարկվում է հայտեր ներկայացրած մասնակիցներին, սահմանվում են նաև գնային առաջարկների բացման նիստի օրը, վայրը և ժամը: Ընդ որում հայտերի բացման նիստի որը բայց ոչ շուտ, քան ծանուցում ուղարկվելու օրվան հաջորդող հինգ աշխատանքային օրվա ընթացքում:

Մասնակիցների հայտերը գնահատվում են հետևյալ կարգով`

1) նվազագույն գնային առաջարկ ներկայացրած մասնակցի ֆինանսական առաջարկը գնահատվում է հարյուր միավոր, իսկ մյուս մասնակիցների ֆինանսական առաջարկներին տրվող միավորները հաշվարկվում են հետևյալ բանաձևով`

  ԳՄ= ՆԳ X 100/ԳԳ,

  որտեղ`

ԳՄ-ն գնային առաջարկին տրվող միավորն է,

ՆԳ-ն նվազագույն գինն է,

ԳԳ-ն գնահատվող մասնակցի առաջարկած գինն է,

2) տեխնիկապես բավարար գնահատված յուրաքանչյուր մասնակցին տրվող գնահատականը հաշվարկվում է հետևյալ բանաձևով`

 ՄԳ = (ԳՄ X 0.7) + (ՏԱ X 0.3),

 որտեղ`

ՄԳ-ն մասնակցին տրվող գնահատականն է,

ԳՄ-ն մասնակցի գնային առաջարկին տրված միավորն է,

ՏԱ-ն մասնակցի տեխնիկական առաջարկին տրված միավորն է.

Ընտրված մասնակից է ճանաչվում այն մասնակիցը, որին տրված գնահատականը (ՄԳ) ամենաբարձրն է: